**Clarifications for Shareholders**

09 May 2013

เรียนคุณสกล ทราบ

ขอเรียนชี้แจงคำถามที่ท่านได้สอบถามมา

ขอรบกวนถามอีกข้อหนึ่งนะครับ ตกลงปีที่แล้ว ยอดขายของเรากี่ตัน รวมทั้งหมดนะครับ เห็นว่า มีกำลังผลิต ได้ 22,000 ตัน ต่อปี ในรายงานประจำปีนะครับ คำถามนี้น่าจะตอบได้นะครับ ว่า ผลิตได้ เท่าไหร่ .....จะดูถึงว่า เราผลิตได้เต็มกับกำลังผลิตของเราที่ 22,000 ตันได้หรือไม่

**สำหรับคำถามว่ากำลังการผลิต 22,000 ตันนั้น เพื่อความเข้าใจที่ถูกต้องและไม่สับสน ขอเรียนว่า กำลังการผลิตรวม 22,000 ตันต่อปีนั้น เป็นกำลังการผลิต ที่ต้องแยกในสายการผลิตแผ่นอะคริลิค**
**ระบบหล่อแบบ (cast acrylic line)มีกำลังการผลิต 10,000 ตันต่อปี และกำลังการผลิตในสายการผลิตแผ่นพลาสติกอื่่นๆรวม 12,000 ตันต่อปี**

**สำหรับกำลังการผลิตระบบเครื่องรีดหรือ extrusion นั้นต้องเข้าใจว่าเป็นกำลังการผลิตสูงสุดตาม specs เครื่องจักรที่กำหนดโดยผู้ผลิตเครื่องแต่ละเครื่อง ซึ่งความจริงแล้ว ไม่สามารถผลิตได้ตามระดับนั้น เนื่องจากเหตุผลดังนี้**
**(1) product mix ที่บริษัทฯ ผลิตแผ่นหลายประเภทหลายขนาดในแต่ละเครื่อง**
**(2) จากส่าเหตุตามข้อ (1) จึงทำให้เกิด changeover ซึ่งทำให้เสียเวลามากในการเตรียมการเปลี่ยนรอบการผลิตใหม่ที่ไม่มีความต่อเนื่อง**
**(3) เวลาที่อาจสูญเสียจากเครื่องเสียขัดข้อง หรือไฟฟ้าดับจากสาเหตุต่างๆ**

**ดังนั้นกำลังการผลิตของสายการผลิตระบบรีดหรือ extrusion โดยรวมจึงประมาณการได้ว่ากำลังการผลิตสูงสุดที่สามารถดำเนินการได้ กำหนดไว้ที่ 10,000 ตันต่อปี ซึ่งเท่าที่บริษัทฯ มีการใช้กำลังการผลิตสูงสุดที่กว่า 8,000 ตัน จึงถือว่า Occupancy rate ของ extrusion มีกว่า 80 % ในปีนั้น**

**หากจะตอบคำถามเกี่ยวกับ occupancy rate เทียบกับ Capacity rate ของสายการผลิตทั้งสองดังกล่าว ก็น่าจะสรุปคร่าวๆว่าปัจจุบันนี้ บริษัทฯใช้กำลังการผลิตระบบ cast line อยู่ที่กว่า 90% ส่วนการใช้กำลังการผลิตของสายการผลิตระบบ extrusion ปัจจุบันอยู่ที่ประมาณ 70% หรือประมาณกว่า 7000 ตัน**

**หวังว่าคงได้ตอบคำถามท่านแล้ว**